На основу члана 34. став 2. и 35. Закона о култури („Службени гласник РС“, број 72/2009, 13/2016 и 30/2016-испр), члана 32. став 1. тачка 9. Закона о локалној самоуправи (Службени гласник РС“, број 129/2007, 83/2014-др. закон, 101/2016-др.закон и 47/2018), члана 40. став 1. тачка 13. и члана 152. Статута Општине Владичин Хан ( „Службени гласник града Врања“, број 4/2019) и члана 128. Пословника Скупштине општине Владичин Хан („Службени гласник Града Врања“, број 12/2014-пречишћен текст, 22/2015, 43/2016, 17/2017 и 11/2018), Скупштина Општине на седници одржаној дана 17.03.2019. године, донела је

**Р Е Ш Е Њ Е**

**О ИМЕНОВАЊУ ДИРЕКТОРА**

**ЦЕНТРА ЗА КУЛТУРНЕ ДЕЛАТНОСТИ, ТУРИЗАМ**

**И БИБЛИОТЕКАРСТВО ОПШТИНЕ ВЛАДИЧИН ХАН**

**I**

Часлав Младеновић, дипл.пољопривредни инжињер, из с.Житорађе Владичин Хан, именује се за директора Центра за културне делатности, туризам и библиотекарство Општине Владичин Хан, на мандатни период од 4 ( четири) године, почев од 25.03.2019. године.

**II**

Решење ступа на снагу даном доношења а објавиће се у „Службеном гласнику Града Врања“.

**О б р а з л о ж е њ е**

Правни основ за доношење овог Решења налази се у члану 34. став 2. и 35. Закона о култури („Службени гласник РС“, број 72/2009, 13/2016 и 30/2016-испр), члана 32. став 1. тачка 9. Закона о локалној самоуправи (Службени гласник РС“, број 129/07 и 83/14-др. Закон, 101/2016-др.закон и 47/2018), члана 40. став 1. тачка 13. и члана 152. Статута Општине Владичин Хан ( „Службени гласник града Врања“, број 4/2019) и члана 128. Пословника Скупштине општине Владичин Хан („Службени гласник Града Врања“, број 12/2014-пречишћен текст, 22/2015, 43/2016, 17/2017 и 11/2018).

Чланом 34. став 2. Закона о култури да директора установе именије и разрешава оснивач.

Чланом 35. Закона о култури предвиђено је да директора установе чији је оснивач Република Србија, аутономна покрајина односно јединица локалне самоуправе именује на основу претходно спроведеног јавног конкурса на перод од четири године.

Чланом 32. Закона о локалној самоуправи и чланом 40. Статута Општине Владичин Хан прописано је да Скупштина општине у складу са законом именује и разрешава директоре установа, организација и служби чији је оснивач.

Управни одбор Центра за културне делатности, туризам и библиотекарство Општине Владичин Хан је на седници одржаној 07.02.2019. године донео Одлуку о спровођењу јавног конкурса за избор директора Центра за културне делатности, туризам и библиотекарство Општине Владичин Хан, текст јавног конкурса је објављен на сајту Националне службе запошљавања дана 12.02.2019. године и у дневном листу Данас дана 14.02.2019. године.

Након спроведеног поступка по јавном конкурсу управни одбор Центра за културне делатности, туризам и библиотекарство Општине Владичин Хан доставио је оснивачу листу кандидата у складу са законом са једним кандидатом Чаславом Младеновићем дипл. инжењер пољопривреде из с. Житорађе који испуњава све услове за именовање за директора Центра за културне делатности, туризам и библиотекарство општине Владичин Хан.

На основу наведеног Скупштина општине донела је решење као у диспозитиву.

**Упутство о правном средству**: : Против овог решења може се покренути управни спор пред Управним судом –Одељење у Нишу у року од 30 дана од дана пријема решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-32/5/19-I**

**ПРЕДСЕДНИЦА**

**Данијела Поповић**